ཡང་དེ་ལས།ལྷོ་བྲག་འཁོན་མཐིང་ལྷ་ཁང་དུ།གཡུང་དྲུང་བོན་གྱི་གཏེར་སྦོས་ཤིགདེས་ཕྱིས་ཀྱི་སྐྱེ་བོ་འཇིག་རྟེན་པ་ལ་ཕན་པ་རྒྱ་ཆེན་པོ་ཡོང་བ་ཡིན།ཞེས་པ་དེའི་སྐབས་དེར་གཡུང་དྲུང་བོན་གྱི་བཀའ་དཔེ་ཆ་ཡོད་པ་གསལ་པོར་བསྟན་འདུག་དྲན་ནོ།།ཡང་དེ་ལས།དེའི་སྲས་གུང་ཁྲི་བཙན་པོ་དང་བདུན་པོ་དེ་ལ།སྤྱི་བོ་ན།ལྷའི་སྨུ་ཐག་བྱ་བའི་འོད་ཟེར་དཀར་པོ་ཅིག་ཡོད་དེ།ཁོང་བདུན་པོ་མྱ་ངན་ལས་འདས་ཏེ།ལྷ་ཡུལ་དུ་གཤེགས་པའི་དུས་ན།ཞབས་ནས་འོད་ཀྱིས་ཡར་ལ་འདུས་ནས།འོད་གནམ་དུ་ཡལ་ནས་རོ་མི་ཡོད་པ་ཡིན་ནོ།ཁྲི་བདུན་པོའི་བང་སོ་གནམ་དུ་བཏབ་ཟེར་རོ།།ཞེས་པ་འདིའི་རྒྱལ་པོ་དེ་ཚོས།གཡུང་དྲུང་བོན་ཉམས་སུ་བླངས་ནས་འཇའ་ལུས་སུ་གཤེགས་པ་གསལ་བཤད་བྱས་འདུག་དྲན།